**Zapisnik 6. sjednice Školskog odbora Industrijsko-obrtničke škole Virovitica**

 **održane u srijedu 31. siječnja 2018. godine u 18.00. sati u školskoj knjižnici**

**Prisutni članovi Školskog odbora**:

 Zoran Dunđer, Mirjana Golubić, Kristina Horvat Vargović, Željana Hrgović-Šolc,

 Inga Rebić-Vampovac i Dubravko Milanović

**Odsutni članovi Školskog odbora**:

 Sanja Kirin - opravdano odsutna

**Ostali prisutni** :Vladimir Reider ravnatelj škole i Milica Koletić, tajnica škole kao zapisničar

Predsjednik Školskog odbora Dubravko Milanović (u daljnjem tekstu predsjednik) pozdravio je prisutne. Utvrdio je prisutnost šest članova Školskog odbora i mogu se donositi pravovaljane odluke.

Zamolio je prisutne da iznesu primjedbe na zapisnik 5. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 5. sjednice Školskog odbora.

Predsjednik je predložio dnevni red:

1. Davanje prethodne suglasnosti za zasnivanje radnog odnosa
2. Usvajanje Završnog računa za 2017. godinu
3. Razno

Primjedbi nije bilo i predsjednik je pozvao članove na glasovanje o predloženom dnevnom redu. Predsjednik je utvrdio da je dnevni red prihvaćen jednoglasno.

 Otvorio je raspravu po točkama utvrđenog dnevnog reda.

Ad1 )

Škola je raspisala natječaj za popunu radnog mjesta nastavnika tjelesne i zdravstvene kulture, nepuno radno vrijeme, neodređeno. Natječaj je bio otvoren od 18. do 26. siječnja 2018. godine.

Na natječaj su se javila tri kandidata:

* Matija Jandrić magistar kineziologije
* Jurica Kraljik magistar kineziologije
* Ivica Iveković profesor kineziologije

 Svi prijavljeni kandidati ispunjavaju uvjete natječaja.

Ravnatelj škole Vladimir Reider zatražio je prethodnu suglasnost za zasnivanje radnog odnosa za Matiju Jandrić.

Predsjednik je otvorio je raspravu za predloženi prijedlog ravnatelja.

Članovi Školskog obora nisu imali primjedbi i glasovali su jednoglasno za prethodnu suglasnost za zasnivanje radnog odnosa za Matiju Jandrića

Ad2)

Kratko obrazloženje dao je ravnatelj škole Vladimir Reider.

Članovi Školskog odbora dobili su materijale za ovu točku dnevnog reda. Pisani materijali za završni račun za 2017. godinu prilaže se zapisniku i čini njegov sastavni dio.

Škola je financijsku godinu završila pozitivno s viškom sredstava u iznosu 144835,57 kune.

Ukupna sredstva koja su dobivena od Ministarstva potrošena su u istom iznosu, a sredstva dobivena od Virovitičko-podravske županije školi nisu bila dovoljna i poslovanje je financirano iz vlastitih sredstava dobivenih iz projekata. Višak sredstava je ostvaren zbog realizacije programa koji Škola provodi. Višak sredstva škola namjerava utrošiti u poboljšanje nastavne opreme.

Pitanja nije bilo.

Predsjednik je dao na glasovanje Završni račun za 2017. godinu .

Članovi školskog odbora jednoglasno su prihvatili Završni račun za 2017. godinu.

Ad 3)

Pitanja nije bilo i sjednica je završena u 18.45 sati

Zapisničar: Predsjednik Školskog odbora:

Milica Koletić, dipl. ing. Dubravko Milanović, dipl. ing.

Klasa:003-06/18-01/1

Urbroj:2189-35-01-18-2

Virovitica 31. siječnja 2018. 2017.

|  |
| --- |
|  |
|  |
|  |
|  |
|  |